Ericu950/Stoicheia-meter-silver huggingface dataset:
διὸ μάλιστα τοὺς ἀνθίνους ἐκ τῶν τραχήλων καθάπτοντες ὑποθυμίδας ἐκάλουν , καὶ τοῖς ἀπὸ τούτων μύροις ἔχριον τὰ στήθη ·
μαρτυρεῖ δ Ἀλκαῖος κελεύων καταχέαι τὸ μύρον αὐτοῦ κατὰ τᾶς πόλλα παθοίσας κεφάλας καὶ τῶ πολίω στήθεος .
οὕτω καὶ ἐντεῦθεν αἱ ὀσμαὶ τοξεύουσιν ὑπὸ θερμότητος ;
εἰς τὸν ἐγκέφαλον ἁρπαζόμεναι ταῖς ὀσφρήσεσιν 0 .
οὐ γάρ , ὅτι τῇ καρδίᾳ τὸν θυμὸν ἐνστρατοπεδεύειν ᾤοντο , τοὺς περιδεραίους τῶν στεφάνων ὑποθυμίδας ἐκάλουν ἐπιθυμίδας γὰρ αὐτοῖς διὰ γε τοῦτο μᾶλλον ἦν καλεῖσθαι προσῆκον , ἀλλ ὡς λέγω διὰ τὴν ἀποφορὰν καὶ ὑποθυμίασιν .
μὴ θαυμάζωμεν δ εἰ τοσαύτην αἱ τῶν στεφάνων ἀποφοραὶ δύναμιν ἔχουσιν ·
ἱστοροῦσι γάρ , ὅτι καὶ σκιὰ σμίλακος ἀποκτίννυσιν ἀνθρώπους ἐγκαταδαρθόντας , ὅταν ὀργᾷ μάλιστα πρὸς τὴν ἄνθησιν ·
καὶ τὸ τῆς μήκωνος ἀπορρέον πνεῦμα μὴ φυλαξαμένοις τοῖς τὸν ὀπὸν τρυγῶσι συνέβη καταπεσεῖν .
τὴν δ ἄλυσσον καλουμένην βοτάνην καὶ λαβόντες εἰς τὴν χεῖρα μόνον , οἱ δὲ καὶ προσβλέψαντες , ἀπαλλάττονται λυγμοῦ ·
λέγεται δὲ καὶ ποιμνίοις ἀγαθὴ καὶ αἰπολίοις , παραφυτευομένη ταῖς μάνδραις .
τὸ δὲ ῥόδον ὠνόμασται δήπουθεν , ὅτι ῥεῦμα πολὺ τῆς ὀδωδῆς ἀφίησι ·
διὸ καὶ τάχιστα μαραίνεται .
ψυκτικὸν δ ἐστὶ δυνάμει τῇ δ ὄψει πυρωπόν , οὐκ ἀλόγως ·
λεπτὸν γὰρ αὐτῷ περιανθεῖ τὸ θερμὸν ἐπιπολῆς ἐξωθούμενον ὑπὸ τῆς ψυχρότητος .
ἐπαινεσάντων δ ἡμῶν , τὸν Τρύφωνα , μειδιῶν ὁ Ἀμμώνιος οὐκ ἄξιον ἔφη ποικίλον οὕτω καὶ ἀνθηρὸν λόγον ὥσπερ στέφανον ἀντιλέγοντα διαλακτίζειν 0 ·
πλὴν ὅ τε κιττὸς οὐκ οἶδ ὅπως συγκαταπέπλεκται ψυχρότητι συγκατασβεννύναι λεγόμενος τὸν ἄκρατον ·
ἔστι γὰρ ἔμπυρος καὶ θερμότερος , καὶ ὅ γε καρπὸς 0 ;
αὐτοῦ μιγνύμενος εἰς τὸν οἶνον μεθυστικὸν ποιεῖ καὶ ταρακτικὸν τῷ πυροῦθαι ·
τὸ δὲ κλῆμα λέγουσιν αὐτοῦ σπώμενον ὥσπερ τ ἀν πυρὶ ξύλα συνδιαστρέφεσθαι 0 .
χιὼν δὲ πολλάκις ἡμέρας συχνὰς ἐπιμένουσα τοῖς ἄλλοις φυτοῖς φεύγει τάχιστα τὸν κιττόν ·
μᾶλλον δ ὅλως εὐθὺς ἀπόλλυται καὶ περιτήκεται περὶ αὐτὸν ὑπὸ θερμότητος .
ὃ δὲ μέγιστόν ἐστιν ὑπὸ Θεοφράστου δ ἱστόρηται , Ἀλεξάνδρου κελεύσαντος Ἑλληνικὰ δένδρα τοῖς ἐν Βαβυλῶνι παραδείσοις ἐμβαλεῖν Ἅρπαλον , μάλιστα δέ , τῶν τόπων ἐμπύρων ὄντων καὶ περιφλεγόντων , τὰ ἀλσώδη καὶ εὐπέταλα καὶ σκιερὰ δ καταμῖξαι τοῖς φυτοῖς , μόνον οὐκ ἐδέξατο τὸν κιττὸν ἡ χώρα , καίτοι πολλὰ τοῦ Ἁρπάλου πραγματευομένου καὶ προσφιλονεικοῦντος ·
ἀλλ ἀπώλλυτο καὶ κατεξηραίνετο τῷ πυρώδης μὲν αὐτὸς εἶναι , πρὸς πυρώδη δὲ μίγνυσθαι γῆν οὐ λαμβάνων κρᾶσιν ἀλλ ἐξιστάμενος , αἱ γὰρ ὑπερβολαὶ φθείρουσι τὰς δυνάμεις ·
διὸ τῶν ἐναντίων μᾶλλον ὀρέγονται ;
καὶ φιλόθερμόν ἐστι τὸ ψυχρὸν καὶ φιλόψυχρον τὸ θερμόν ὅθεν οἱ ὄρειοι καὶ πνευματώδεις καὶ νιφόμενοι τόποι τὰ δᾳδώδη καὶ πισσοτρόφα τῶν φυτῶν , μάλιστα πεύκας καὶ στροβίλους , ἐκφέρουσιν .
ἄνευ δὲ τούτων , ὦ φίλε Τρύφων , τὰ δύσριγα καὶ ψυχρὰ φυλλορροεῖ , μικρότητι τοῦ θερμοῦ καὶ ἀσθενείᾳ συστελλομένου καὶ προλείποντος τὸ φυτόν ·
ἐλαίαν δὲ καὶ δάφνην καὶ κυπάριττον ἀειθαλῆ διαφυλάσσει τὸ λιπαρὸν καὶ .
τὸ θερμὸν ὥσπερ τὸν κιττόν 0 1 .
ὅθεν ὁ φίλτατος Διόνυσος οὐχ ὡς βοηθὸν ἐπὶ τὴν μέθην οὐ δ ὡς πολέμιον τῷ οἴνῳ τὸν κιττὸν ἐπήγαγεν 0 ·
ὅς γε τὸν ἄκρατον ἄντικρυς μέθυ καὶ μεθυμναῖον αὐτὸς αὑτὸν ὠνόμασεν .
ἀλλά μοι δοκεῖ καθάπερ οἱ φίλοινοι , μὴ παρόντος ἀμπελίνου , κριθίνῳ χρῶνται πώματι , καὶ μηλίτας τινάς , οἱ δὲ φοινικίνους οἴνους ποιοῦσιν 0 ·
οὕτω καὶ ὁ ποθῶν χειμῶνος ὥρᾳ τὸν ἀπὸ τῆς ἀμπέλου στέφανον , ὡς ἐκείνην ἑώρα γυμνὴν καὶ ἄφυλλον , ἀγαπῆσαι τὴν ὁμοιότητα τοῦ κιττοῦ 0 .
καὶ γὰρ τοῦ κλήματος τὸ ἑλικῶδες τοῦτο καὶ σφαλλόμενον ἐν τῇ πορείᾳ καὶ τοῦ πετάλου τὸ ὑγρὸν καὶ περικεχυμένον ἀτάκτως , μάλιστα δ αὐτὸς ὁ κόρυμβος ὄμφακι πυκνῷ καὶ περκάζοντι προσεοικώς , ἐκμεμίμηται τὴν τῆς ἀμπέλου διάθεσιν .
οὐ μὴν ἀλλὰ κ ἂν βοηθῇ τι πρὸς μέθην ὁ κιττός , θερμότητι τοῦτο ποιεῖν φήσομεν αὐτὸν ἀνοίγοντα τοὺς πόρους ἢ συνεκπέττοντα μᾶλλον τὸν ἄκρατον , ἵνα καὶ μένῃ σὴν χάριν , ὦ Τρύφων , ἰατρὸς ὁ Διόνυσος 0 .
πρὸς ταῦθ ὁ μὲν Τρύφων ἄφωνος 0 ;
ἦν , ὅπως ἀντείποι σκεπτόμενος ·
ὁ δ Ἐράτων ἕκαστον ἡμῶν τῶν νέων ἀνακαλούμενος ἐκέλευε βοηθεῖν τῷ Τρύφωνι περὶ τῶν στεφάνων ἢ τοὺς στεφάνους ἀποτίθεσθαι ·
καὶ Ἀμμώνιος 0 ;
ἔφη παρέχειν ἄδειαν , οὐ γὰρ ἀντερεῖν οἷς ἂν ἡμεῖς 0 ;
εἴπωμεν .
οὕτω δὴ καὶ τοῦ Τρύφωνος ἐπικελεύοντος εἰπεῖν ἔφην ὅτι τὸ μὲν ἀποδεῖξαι ψυχρὸν εἶναι τὸν κιττὸν οὐκ ἐμὸν ἦν ἔργον , ἀλλὰ Τρύφωνος ·
οὗτος γὰρ αὐτῷ ψύχοντι καὶ στύφοντι πολλὰ χρῆται ·
τῶν δ εἰρημένων ἔφην τὸ μὲν μεθύσκειν κιττὸν οἴνῳ μιγνύμενον οὐκ ἀληθές ἐστιν ·
ὃ γὰρ ἐμποιεῖ τοῖς πιοῦσι πάθος οὐ μέθην ἄν τις εἴποι , ταραχὴν δὲ καὶ παραφροσύνην , οἷον ὑοσκύαμος ἐμποιεῖ καὶ πολλὰ ἄλλα τοιαῦτα κινοῦντα μανικῶς τὴν διάνοιαν .
ὁ δὲ τοῦ κλήματος σπασμὸς 0 ;
ἄλογός ἐστι ·
τοιαῦτα γὰρ παρὰ φύσιν ἔργα τῶν κατὰ φύσιν δυνάμεων οὐκ ἔστιν ·
ἀλλὰ καὶ τὰ ξύλα διαστρέφεται , τοῦ πυρὸς τὸ ὑγρὸν ἕλκοντος ἐξ αὐτῶν βίᾳ , κυρτότητας ἴσχοντα καὶ παραβάσεις ·
τὸ δὲ συγγενὲς θερμὸν αὔξειν καὶ τρέφειν πέφυκε .
σκόπει δὲ μὴ μᾶλλον ἀρρωστία τις καὶ ψυχρότης σώματος τὸ πολυκαμπὲς καὶ χαμαιπετὲς πέφυκεν , προσκρούσεις πυκνὰς καὶ ἀντικοπὰς λαμβάνοντος , ὥσπερ ὁδοιπόρου δι ἀσθένειαν πολλάκις ἀποκαθίζοντος εἶτα πάλιν ἐρχομένου 0 ·
διὸ καὶ περιπλοκῆς δεῖται καὶ στηρίγματος , αὐτὸς ἑαυτὸν ἀνέχειν καὶ ποδηγεῖν ἀδυνατῶν δι ἔνδειαν θερμότητος , ἧς 0 ;
τὸ ἀνωφερὲς δύναμίς ἐστιν .
ἡ δὲ χιὼν ἀπορρεῖ καὶ περιτήκεται δι ὑγρότητα τοῦ φύλλου τὸ γὰρ ὕδωρ σβέννυσιν αὐτῆς καὶ κόπτει τὴν χαυνότητα διὰ τὸ μικρῶν εἶναι καὶ πυκνῶν ἄθροισμα πομφολύγων ὅθεν οὐχ ἧττον ἐν τοῖς περιψύκτοις σφόδρα καὶ νοτεροῖς τόποις ἢ τοῖς προσείλοις αἱ χιόνες ῥέουσι 0 .
τὸ δ ἀειθαλὲς τοῦτο καὶ ὥς φησιν Ἐμπεδοκλῆς ἐμπεδόφυλλον οὐκ ἔστι θερμότητος ·
οὐ δὲ γὰρ ψυχρότητος τὸ φυλλορροεῖν 0 .
ἡ γοῦν μυρρίνη καὶ τὸ ἀδίαντον οὐκ ὄντα τῶν θερμῶν ἀλλὰ τῶν ψυχρῶν ἀεὶ τέθηλεν .
ἔνιοι μὲν οὖν ὁμαλότητι κράσεως οἴονται παραμένειν τὸ φύλλον ·
ἐμπεδοκλῆς δὲ πρὸς τούτῳ καὶ πόρων τινὰ συμμετρίαν αἰτιᾶται , τεταγμένως καὶ ὁμαλῶς τὴν τροφὴν διιέντων , ὥστ ἀρκούντως ἐπιρρεῖν .
τοῖς δὲ φυλλορροοῦσιν οὐκ ἔστι διὰ μανότητα τῶν ἄνω καὶ στενότητα τῶν κάτω πόρων , ὅταν οἱ μὲν μὴ ἐπιπέμπωσιν οἱ δὲ μὴ φυλάττωσιν ἀλλ ὀλίγην λαβόντες ἄθρουν ἐκχέωσιν , ὥσπερ ἐν ἀνδήροις τισὶν οὐχ ὁμαλοῖς 0 ·
τὰ δ ὑδρευόμενα ἀεὶ τὴν τροφὴν διαρκῆ καὶ σύμμετρον ἀντέχει καὶ παραμένει ἀγήρω καὶ χλοερά .
ἀλλ ἐν Βαβυλῶνι φυτευόμενος ἐξίστατο καὶ ἀπηγόρευεν , εὖ γε ποιῶν ὁ γενναῖος οὗτος , ὅτι Βοιωτίου θεοῦ πελάτης καὶ παράσιτος ὢν οὐκ ἐβούλετο μετοικεῖν ἐν βαρβάροις , οὐ δ Ἀλέξανδρον ἐζήλωσεν ἐξοικειούμενον ἐκείνοις τοῖς ἔθνεσιν , ἀλλ ἔφευγε καὶ διεμάχετο πρὸς τὴν ἀποξένωσιν .
αἰτία δ οὐχ ἡ θερμότης ἦν , ἀλλὰ μᾶλλον ἡ ψυχρότης , οὐχ ὑποφέρουσα τὴν ἐναντίαν κρᾶσιν ·
οὐ γὰρ φθείρει τὸ οἰκεῖον , ἀλλὰ προσίεται καὶ φέφει , καθάπερ τὸ θύμον ἡ ξηρὰ γῆ , καίτοι θερμὸν ὄν , τὴν δὲ Βαβυλωνίαν οὕτω φασὶν ἀέρα πνιγώδη καὶ βαρὺν περιέχειν , ὥστε πολλοὺς τῶν εὐπόρων , ὅταν ἐμπλήσωσιν ἀσκοὺς ὕδατος , ἐπὶ τούτων καθεύδειν ἀναψυχομένους 0 .
ἐθαύμαζε δὲ Φλῶρος , εἰ γεγραφὼς Ἀριστοτέλης ἐν τῷ περὶ μέθης , ὅτι μάλιστα μὲν οἱ γέροντες ἣκιστα δ αἱ γυναῖκες ὑπὸ μέθης ἁλίσκονται , τὴν αἰτίαν οὐκ ἐξειργάσατο , μηδὲν εἰωθὼς προΐεσθαι τῶν τοιούτων .
εἶτα μέντοι πρ οὔβαλεν ἐν μέσῳ σκοπεῖν τοῖς παροῦσιν .
ἦν δὲ τῶν συνήθων τὸ δεῖπνον .
ἔφη τοίνυν ὁ Σύλλας θατέρῳ θάτερον ἐμφαίνεσθαι ·
κ ἂν εἰ περὶ τῶν γυναικῶν ὀρθῶς τὴν αἰτίαν λάβοιμεν , οὐκ ἔτι πολλοῦ λόγου δεήσεσθαι περὶ τῶν γερόντων 0 ·
ἐναντίας γὰρ εἶναι μάλιστα τὰς φύσεις τῇ θ ὑγρότητι καὶ ξηρότητι καὶ λειότητι καὶ τραχύτητι καὶ μαλακότητι καὶ σκληρότητι 0 .
καὶ τοῦτ ἔφη λαμβάνειν κατὰ τῶν γυναικῶν πρῶτον , ὅτι τὴν κρᾶσιν ὑγρὰν ἔχουσιν , ἣ καὶ τὴν ἁπαλότητα τῆς σαρκὸς ἐμμεμιγμένη παρέχει καὶ τὸ στίλβον ἐπὶ λειότητι καὶ τὰς καθάρσεις ·
ὅταν οὖν ὁ οἶνος εἰς ὑγρότητα πολλὴν ἐμπέσῃ , κρατούμενος ἀποβάλλει τὴν βαφὴν καὶ γίγνεται παντάπασιν ἀβαφὴς καὶ ὑδατώδης .
ἔστι δέ τι καὶ παρ αὐτοῦ λαβεῖν Ἀριστοτέλους ·
τοὺς γὰρ ἄθρουν καὶ ἀπνευστὶ πίνοντας , ὅπερ ἀμυστίζειν ὠνόμασαν οἱ παλαιοί , φησὶν ἥκιστα περιπίπτειν μέθαις ·
οὐ γὰρ ἐνδιατρίβειν τὸν ἄκρατον αὐτοῖς , ἀλλ ἐξωθούμενον ῥύμῃ διαπορεύεσθαι διὰ τοῦ σώματος 0 .
ἐπιεικῶς δὲ τὰς γυναῖκας ὁρῶμεν οὕτω πινούσας .
εἰκὸς δ αὐτῶν καὶ τὸ σῶμα , διὰ τὸν ἐνδελεχῆ τῶν ὑγρῶν κατασπασμὸν ἐπὶ τὰς ἀποκαθάρσεις πολύπορον γεγονέναι καὶ τετμῆσθαι καθάπερ ἀνδήροις καὶ ὀχετοῖς 0 ·
εἰς οὓς ἐμπίπτοντα τὸν ἄκρατον ὑπάγειν ταχέως καὶ μὴ προσίστασθαι τοῖς κυρίοις μέρεσιν , ὧν διαταραττομένων συμβαίνει τὸ μεθύειν 0 .
οἱ δὲ γέροντες ὅτι μέν εἰσιν ἐνδεεῖς ἰκμάδος οἰκείας , τ οὔνομά μοι δοκεῖ φράζειν πρῶτον ·
οὐ γὰρ ὡς ῥέοντες εἰς γῆν , ἀλλ ὡς γεώδεις καὶ γεηροί τινες 0 1 ·
, ἤδη γιγνόμενοι τὴν ἕξιν οὕτω προσαγορεύονται .
δηλοῖ δὲ καὶ τὸ δυσκαμπὲς αὐτῶν καὶ σκληρόν , ἔτι δ ἡ τραχύτης ·
, τὴν ξηρότητα τῆς φύσεως .
ὅταν οὖν ἐμπίνωσιν , εἰκὸς ἀναλαμβάνεσθαι τὸν οἶνον , τοῦ σώματος σπογγώδους διὰ τὸν αὐχμὸν ὄντος 0 ·
εἶτ ἐμμένοντα πληγὰς καὶ βαρύτητας ἐμποιεῖν .
ὡς γὰρ τὰ ῥεύματα τῶν μὲν πυκνῶν ἀποκλύζεται χωρίων καὶ πηλὸν οὐ ποιεῖ τοῖς δ ἀραιοῖς ἀναμίγνυται μᾶλλον , οὕτως ὁ οἶνος ἐν τοῖς τῶν γερόντων σώμασιν ἔχει διατριβὴν ἑλκόμενος ὑπὸ τῆς ξηρότητος , ἄνευ δὲ τούτων ἰδεῖν ἔστι τὰ συμπτώματα τῆς μέθης τὴν τῶν γερόντων φύσιν ἐξ ἑαυτῆς ἔχουσαν ·
ἔστι γὰρ συμπτώματα μέθης ἐπιφανέστατα , τρόμοι μὲν ἄρθρων ψελλισμοὶ δὲ γλώσσης , πλεονασμοὶ δὲ λαλιᾶς ὀξύτητες δ ὀργῆς , λῆθαί τε καὶ παραφοραὶ διανοίας 0 1 ·
ὧν τὰ πολλὰ καὶ περὶ τοὺς ὑγιαίνοντας ὄντα πρεσβύτας ὀλίγης ῥοπῆς δεῖται καὶ σάλου τοῦ τυχόντος ·
ὥστε μὴ γένεσιν ἰδίων ἀλλὰ κοινῶν ἐπίτασιν συμπτωμάτων γίγνεσθαι τὴν μέθην τῷ γέροντι 0 ·
τεκμήριον δὲ τούτου τὸ μηδὲν εἶναι γέροντι νέου μεθυσθέντος ὁμοιότερον 0 .
ὁ μὲν οὖν Σύλλας ταῦτ εἶπεν .
ὁ δὲ τακτικὸς Ἀπολλωνίδης ἔφη τὸν μὲν περὶ τῶν γερόντων ἀποδέχεσθαι λόγον ·
ἐν δὲ ταῖς γυναιξὶν αὐτῷ δοκεῖν παραλελεῖφθαι τὸ τῆς ψυχρότητος , ᾗ θερμότατον ἄκρατον ἀποσβέννυσθαι καὶ ἀποβάλλειν τὸ πλῆττον καὶ πυρῶδες 0 .
πιθανοῦ δὲ καὶ τούτου δοκοῦντος , Ἀθρΐλατος ὁ Θάσιος 0 ;
ἰατρὸς ἐμβαλών τινα τῇ ζητήσει διατριβὴν εἶναί τινας ἔφησεν , οἳ τὰς γυναῖκας οὐ ψυχρὰς ἀλλὰ θερμοτέρας τῶν ἀνδρῶν ὑπολαμβάνουσιν , ἑτέρους δὲ μᾶλλον οἳ τὸν οἶνον οὐ θερμὸν ἀλλὰ καὶ ψυχρὸν ἡγοῦνται 0 .
θαυμάσαντος δὲ τοῦ Φλώρου , τὸν μὲν περὶ τοῦ οἴνου λόγον εἶπεν ἀφίημι τούτῳ δείξας ἐμέ ·
καὶ γὰρ ἐτυγχάνομεν ὀλίγαις ἡμέραις πρότερον εἰς τοῦτο διειλεγμένοι ·
τῶν δὲ γυναικῶν ἔφη τὴν θερμότητα πρῶτον ἀπὸ τῆς ψιλότητος οἴονται δεικνύναι , καταναλισκομένου τοῦ περιττώματος ὑπὸ τῆς θερμότητος , ὃ πλεονάζον εἰς τρίχας τρέπεται ·
δεύτερον δὲ τῷ πλήθει τοῦ αἵματος , ὃ πηγὴ μὲν εἶναι τῆς ἐν τῷ σώματι θερμότητος , ἔστι δὲ τοσοῦτον ταῖς γυναιξίν , ὥστ αὐτὰς καταπιμπράναι καὶ περιφλέγειν , εἰ μὴ πολλαὶ καὶ ταχεῖαι συμβαίνοιεν καθάρσεις 0 .
τρίτον τοῦτο τὸ περὶ τὰς ταφὰς αἱρεῖ θερμότερα τὰ θήλεα τῶν ἀρρένων εἶναι ·
λέγεται γὰρ ὑπὸ τῶν σκευωρουμένων τάδε συντίθεσθαι παρὰ δέκα νεκροὺς ;
ἀνδρῶν ἕνα γυναικὸς καὶ συνεξάπτειν , δᾳδῶδές τι καὶ λιπαρὸν αὐτῶν τῆς σαρκὸς ἐχούσης , ὥσθ ὑπέκκαυμα γίγνεσθαι τῶν ἄλλων .
ἔτι δ , εἰ θερμότερον τὸ γονιμώτερον αἱ δὲ παρθένοι τῶν παίδων ὀργῶσι πρότερον καὶ σαλεύονται πρὸς τὸ γεννᾶν , οὐ δ αὕτη τις ἀσθενὴς ἀπόδειξις ἂν εἴη τῆς θερμότητος 0 .
ἔτι δὲ μείζων καὶ πιθανωτέρα τὸ πρὸς τὰ κρύη καὶ τοὺς χειμῶνας εὐφόρως ἔχειν 0 ·
ἧττον γὰρ αἱ πλεῖσται ῥιγοῦσι τῶν ἀνδρῶν καὶ παντάπασιν ἱματίων ὀλίγων δέονται .
ἀλλ ἀπ αὐτῶν οἶμαι τούτων ὁ Φλῶρος ἔφη τῶν ἐπιχειρημάτων ἐλέγχεσθαι τὸ δόγμα .
πρῶτον μὲν γὰρ ἀντέχουσι τῷ ψύχει μᾶλλον , ὅτι πολλάκις τὸ ὅμοιον ὑπὸ τοῦ ὁμοίου δυσπαθέστερόν ἐστιν ·
ἔπειτα μέντοι καὶ τὸ σπέρμα μὴ προγεγονέναι τὸ γόνιμον διὰ κατάψυξιν , ἀλλ ὕλην μόνον καὶ τροφὴν παρέχειν τῷ ἀπὸ τοῦ ἄρρενος 0 .
ἔπειτα λήγουσι τίκτουσαι πολὺ πρότερον ἢ γεννῶντες οἱ ἄνδρες 0 .
κάονται δὲ βέλτιον ὑπὸ πιμελῆς , ὃ δοκεῖ ψυχρότερον εἶναι τοῦ σώματος ·
ἥκιστα γοῦν οἱ νέοι 0 ·
καὶ γυμναστικοὶ πιμελώδεις 0 .
ἡ δ ἔμμηνος κάθαρσις οὐ πλήθους ἀλλὰ διαφθορᾶς καὶ φαυλότητὸς ἐστιν αἵματος ·
τὸ γὰρ ἄπεπτον αὐτοῦ καὶ περιττωματικὸν οὐκ ἔχον ἵδρυσιν οὐ δὲ σύστασιν ἐν τῷ σώματι δι ἀσθένειαν ἐκπίπτει , παντάπασιν ἀμβλὺ καὶ θολερὸν ἀρρωστίᾳ τοῦ θερμοῦ γιγνόμενον .
δηλοῖ γοῦν καὶ τὸ ῥιγοῦν καὶ τὸ ὑποφρίττειν ὡς ἐπὶ πολὺ τὰς καθαιρομένας , ὅτι ψυχρόν ἐστι καὶ ἄπεπτον τὸ κεκινημένον καὶ ἀποχωροῦν ἐκ τοῦ σώματος .
τὴν δὲ ψιλότητα τίς ἂν εἴποι , ὅτι θερμότητος οὐχὶ μᾶλλον ψυχρότητός ἐστι τὸ πάθος , ὁρῶν τὰ θερμότατα τοῦ σώματος μέρη δασυνόμενα ;
πάντα γὰρ ἐξωθεῖται τὰ τοιαῦτα τῷ θερμῷ , χαράσσοντι καὶ ἀναστομοῦντι τὴν ἐπιφάνειαν .
ἡ δὲ λειότης πυκνότητι γέγονεν ὑπὸ ψυχρότητος ·
ὅτι δ εἰσὶ πυκνότεραι τῶν ἀνδρῶν , ὦ φίλ Ἀθρυΐλατε , πυθοῦ παρὰ τῶν ἔτι συναναπαυομένων γυναιξὶν ἢ μύρον ἀληλιμμέναις ἢ ἔλαιον ·
ἀναπίμπλανται γὰρ αὐτοῦ τοῦ χρίσματος ἐν τῷ συγκαθεύδειν , κ ἂν μὴ θίγωσι μη δὲ προσάψωνται τῶν γυναικῶν , διὰ θερμότητα καὶ μανότητα τοῦ σώματος ἕλκοντος .
οὐ μὴν ἀλλὰ τὸ μὲν περὶ τῶν γυναικῶν ἔφη καὶ πρὸς τ οὐναντίον ἀνδρικῶς ἐπικεχείρηται .
τὸν δ οἶνον ἐπιθυμῶ μαθεῖν , ὁπόθεν ὑπόνοιαν ἡμῖν τοῦ ψυχρὸς εἶναι παρέσχεν οἴει γάρ ἔφην ἐγὼ τοῦτον ἡμέτερον εἶναι τὸν λόγον ;
ἀλλὰ τίνος εἶπεν ἑτέρου ;
μέμνημαι μὲν οὖν ἔφην ἐγὼ καὶ Ἀριστοτέλους ἐντυχὼν οὐ νεωστὶ λόγῳ περὶ τούτου τοῦ προβλήματος ἀλλ ἱκανῶς πάλαι .
διείλεκται δὲ καὶ Ἐπίκουρος ἐν τῷ Συμποσίῳ πολλοὺς λόγους , ὧν τὸ κεφάλαιόν ἐστιν ὡς ἐγ ᾦμαι τοιόνδε .
φησὶ γὰρ οὐκ εἶναι θερμὸν αὐτοτελῶς τὸν οἶνον , ἀλλ ἔχειν τινὰς ἀτόμους ἐν αὑτῷ θερμασίας ἀποτελεστικὰς ἑτέρας δ αὖ ψυχρότητος ·
ὧν τὰς μὲν ἀποβάλλειν , ὅταν εἰς τὸ σῶμα παραγένηται , τὰς δὲ προσλαμβάνειν ἐκ τοῦ σώματος , ὡς ἂν ἔχωσι κράσεως ἡμῖν ἢ φύσεως ὁμιλῆσαι , ὡς τοὺς μὲν ἐκθερμαίνεσθαι τοὺς δὲ τ οὐναντίον πάσχειν μεθυσκομένους 0 1 .
ταῦτ εἶπεν ὁ Φλῶρος ἄντικρυς εἰς τὸν Πύρρωνα διὰ τοῦ Πρωταγόρου φέρει ἡμᾶς ·
δῆλον γὰρ ὅτι καὶ περὶ ἐλαίου καὶ περὶ γάλακτος μέλιτὸς τε καὶ ὁμοίως τῶν ἄλλων διεξιόντες ἀποδρασόμεθα τὸ λέγειν περὶ ἑκάστου , ὁποῖον τῇ φύσει ἐστί , μίξεσι ταῖς πρὸς ἄλληλα καὶ κράσεσιν ἕκαστον γίγνεσθαι φάσκοντες 0 .
ἀλλὰ σὺ πῶς ἐπιχειρεῖς τὸ ψυχρὸν εἶναι τὸν οἶνον ;
οὕτως ἔφην ὑπὸ δυεῖν τότε προσηναγκασμένος αὐτοσχεδιάσαι .
πρῶτον δ ὑπῄει μοι τὸ γιγνόμενον ὑπὸ τῶν ἰατρῶν ·
τοῖς γὰρ ἐκλελυμένοις καὶ τόνου τινὸς δεομένοις κατὰ τὰς ἀρρωστίας στομάχου θερμὸν μὲν οὐδὲν προσφέρουσιν οἶνον δὲ διδόντες βοηθοῦσιν ·
ὡς δ αὕτως καὶ τὰς ῥύσεις καὶ ἐφιδρώσεις οἴνῳ καταπαύουσιν , ὡς οὐδὲν ἧττον ἀλλὰ καὶ μᾶλλον τῆς χιόνος ἱστάντι καὶ κρατύνοντι τῷ ψύχειν καὶ περιστέλλειν φερομένην τὴν ἕξιν 0 1 .
εἰ δὲ καὶ φύσιν καὶ δύναμιν εἶχε θερμαντικήν , ὅμοιον ἦν οἶμαι χιόνι πῦρ καὶ καρδίᾳ προσφέρειν ἄκρατον .
ἔπειτα τὸν μὲν ὕπνον οἱ πλεῖστοι περιψύξει γίγνεσθαι λέγουσι καὶ ψυκτικὰ τὰ πλεῖστα τῶν ὑπνωτικῶν φαρμάκων ἐστίν , ὡς ὁ μανδραγόρας καὶ τὸ μηκώνιον 0 ·
ἀλλὰ ταῦτα μὲν σφόδρα καὶ βίᾳ πολλῇ συνωθεῖ καὶ πήγνυσιν , ὁ δ οἶνος ἠρέμα καταψύχων ἵστησι μεθ ἡδονῆς καὶ ἀναπαύει τὴν κίνησιν ἐν τῷ μᾶλλον καὶ ἧττον οὔσης πρὸς ἐκεῖνα τῆς διαφορᾶς .
ἔτι δὲ τὸ μὲν θερμὸν γόνιμον 0 ·
εὔροιαν γὰρ ἡ ὑγρότης ἴσχει , καὶ τόνον τὸ πνεῦμα καὶ δύναμιν ὑπὸ τῆς θερμότητος ἐξοργῶσαν .
οἱ δὲ πίνοντες πολὺν ἄκρατον ἀμβλύτεροι πρὸς τὰς συνουσίας εἰσὶ καὶ σπείρουσιν οὐθὲν εἰς γένεσιν ἰσχυρὸν οὐ δὲ κεκρατημένον , ἀλλ ἐξίτηλοι καὶ ἀτελεῖς εἰσιν αἱ πρὸς τὰς γυναῖκας ὁμιλίαι αὐτῶν διὰ φαυλότητα καὶ κατάψυξιν τοῦ σπέρματος .
καὶ μὴν ὅσα πάσχουσιν ἄνθρωποι ὑπὸ κρύους , πάντα συμβαίνει τοῖς μεθυσκομένοις , τρόμοι , βαρύτητες , ὠχριάσεις , σάλοι τοῦ περὶ τὰ γυῖα πνεύματος , ἀσάφεια γλώττης , ἔντασις τῶν περὶ τοῖς ἄκροις νεύρων καὶ ἀπονάρκησις ·
τοῖς δὲ πλείστοις εἰς πάρεσιν αἱ μέθαι τελευτῶσιν , ὅταν ἐκπλήξῃ παντάπασι καὶ κατασβέσῃ τὸ θερμὸν ὁ ἄκρατος .
ἰῶνταὶ γε μὴν τὰς περὶ τὸ σῶμα τῶν μεθυσκομένων καὶ κραιπαλώντων κακώσεις , εὐθὺς μὲν ὡς ἔοικε περιστολῇ καὶ κατακλίσει συνθάλποντες , μεθ ἡμέραν δὲ λουτρῷ καὶ ἀλείμματι καὶ σιτίοις , ὅσα μὴ ταράττοντα τὸν ὄγκον ἅμα πράως ἀνακαλεῖται τὸ θερμὸν ὑπὸ τοῦ οἴνου διεσπασμένον καὶ πεφυγαδευμένον ἐκ τοῦ σώματος .
ὅλως δ εἰπεῖν , ἐν τοῖς φαινομένοις καὶ ὁμοιότητας ἀδήλους ἐξιχνεύομεν καὶ δυνάμεις .
οὐδὲν δὲ περὶ τῆς μέθης δεῖ διαπορεῖν , ὁποῖὸν ποτ ἐστίν ·
ὡς γὰρ ἔοικε , μάλιστα , ὡς εἰρήκαμεν , ἐοίκασι τοῖς πρεσβύταις οἱ μεθύοντες ·
διὸ καὶ πρωιαίτατα γηρῶσιν οἱ φίλοινοι ·
τοὺς δὲ πολλοὺς αὐτῶν καὶ φαλακρώσεις ἄωροι καὶ πολιαὶ πρὸ ἡλικίας 0 ;
ἔχουσι ·
πάντα δὲ ταῦτα δοκεῖ θερμότητος ἐνδείᾳ καταλαμβάνειν τὸν ἄνθρωπον .
ἔτι τοίνυν τὸ ὄξος οἴνου τινός ἐστι φύσις καὶ δύναμις ·
οὐδὲν δὲ τῶν σβεστηρίων ὄξους πυρὶ μαχιμώτερον , ἀλλὰ μάλιστα πάντων ἐπικρατεῖ καὶ συμπιέζει τὴν φλόγα δι ὑπερβολὴν ψυχρότητος 0 ·
καὶ τῶν ἄλλων δὲ καρπῶν τοῖς οἰνώδεσι μᾶλλον ὡς ψυκτικοῖς χρωμένους τοὺς ἰατροὺς ὁρῶμεν ὥσπερ ῥόαις καὶ μήλοις 0 .
αὐτὴν δὲ τὴν τοῦ μέλιτος φύσιν οὐχὶ πρὸς ὄμβριον ὕδωρ καὶ χιόνα συμμιγνύοντες οἰνοποιοῦσι , τοῦ ψυχροῦ τὸ γλυκὺ διὰ συγγένειαν εἰς τὸ αὐστηρόν , ὅταν κρατήσῃ , φθείροντος ;
οἱ παλαιοὶ δ οὐχὶ διὰ τοῦτο τῶν ἑρπετῶν τὸν δράκοντα καὶ τῶν φυτῶν τὸν κιττὸν ἀνέθεσαν τῷ θεῷ καὶ καθιέρωσαν , ὥς τινος ψυχρᾶς 0 ;
καὶ κρυώδους δυνάμεως 0 ;
ἐὰν δέ , ὅτι τὸ κώνειον ἐπιπινόμενος ἰᾶσθαι δοκεῖ πολὺς ἄκρατος , οἴωνται τοῦτο θερμότητος εἶναι τεκμήριον , ἡμεῖς αὖ φήσομεν ἀναστρέψαντες , ὅτι συγκραθὲν αὐτῷ τοῦτο φάρμακον ἀνίατόν ἐστι καὶ καθάπαξ ἀποκτείνει τοὺς πίνοντας ὥστε μηδὲν μᾶλλον εἶναι δοκεῖν τῷ ἀντιπράττειν θερμὸν ἢ τῷ συνεργεῖν ψυχρόν , εἴ γε δὴ ψυχρότητι τὸ κώνειον οὐκ ἄλλῃ τινὶ φύσει καὶ δυνάμει μᾶλλον πιθανόν ἐστιν ἀναιρεῖν τοὺς πιόντας 0 .
νεανίσκοι τινὲς οὐ πάλαι τοῖς παλαιοῖς λόγοις προσπεφοιτηκότες ἐσπάραττον τὸν Ἐπίκουρον , ὡς οὐ καλὸν οὐ δ ἀναγκαῖον ἐμβεβληκότα λόγον περὶ καιροῦ συνουσίας εἰς τὸ Συμπόσιον μιμνήσκεσθαι γὰρ ἀφροδισίων ἄνδρα πρεσβύτερον ἐν δείπνῳ μειρακίων παρόντων καὶ διαπορεῖν , πότερον μετὰ δεῖπνον ἢ πρὸ δείπνου χρηστέον , ἐσχάτης ἀκολασίας εἶναι , πρὸς ταῦθ οἱ μὲν τὸν Ξενοφῶντα παρέλαβον ὡς ἀπάγοντα τοὺς συμπότας μετὰ δεῖπνον οὐχὶ πεζοὺς ἀλλ ἐφ ἵππων ἐπὶ συνουσίας πρὸς τὰς γυναῖκας 0 .
ζώπυρος δ ὁ ἰατρός , εὖ μάλα τοῖς Ἐπικούρου λόγοις ἐνωμιληκώς , οὐκ ἔφη προσέχοντας αὐτοὺς ἀνεγνωκέναι τὸ Ἐπικούρου Συμπόσιον ·
οὐ γὰρ ὥσπερ ἐξ ἀρχῆς τινος καὶ καταστάσεως τοῦτο πρόβλημα ποιησάμενον εἶτα λόγους ἐπ αὐτῷ περαίνειν , ἀλλὰ τοὺς νέους ἀνιστάντα μετὰ δεῖπνον εἰς περίπατον ἐπὶ σωφρονισμῷ διαλέγεσθαι καὶ ἀνακρούειν ἀπὸ τῶν ἐπιθυμιῶν , ὡς ἀεὶ μὲν ἐπισφαλοῦς εἰς βλάβην τοῦ πράγματος ὄντος , κάκιστα δὲ τοὺς παρὰ πότον καὶ ἐδωδὴν χρωμένους αὐτῷ διατιθέντος 0 .
εἰ δὲ δὴ καὶ προηγουμένως εἶπεν ἐζητεῖτο περὶ τούτου , πότερον οὐ δ ὅλως ἐσκέφθαι καλῶς εἶχε τὸν φιλόσοφον περὶ συνουσίας καιροῦ καὶ ὥρας , ἢ βέλτιον μὲν ἐν καιρῷ καὶ μετὰ λογισμοῦ τὰ τοιαῦτα πράττειν , τὸν δὲ καιρὸν ἄλλως μὲν ἐπισκοπεῖν οὐκ ἄτοπον ἐν δὲ συμποσίῳ καὶ περὶ τράπεζαν αἰσχρόν 0 1 2 ;
ἐμοὶ γὰρ δοκεῖ τ οὐναντίον ἄν τις ἐγκαλέσαι φιλοσόφῳ , μεθ ἡμέραν ἐν τῇ διατριβῇ πολλῶν καὶ παντοδαπῶν ἀνθρώπων παρόντων περὶ τούτου διαλεγομένῳ ·
κύλικος δὲ προκειμένης ἐν συνήθεσι καὶ φίλοις , ἔνθα καὶ τὸ παραλέξαι μῦθον ἀμβλὺν ὄντα καὶ ψυχρὸν ἐν οἴνῳ συμφέρει , πῶς αἰσχρὸν εἰπεῖν τι καὶ ἀκοῦσαι εἰς συνουσίας χρῆσιν ὠφελίμως λεγόμενον 0 ;
ὡς ἔγωγε , νὴ τὸν κύνα , καὶ τοὺς Ζήνωνος ἂν ἐβουλόμην ἔφη διαμηρισμοὺς ἐν συμποσίῳ τινὶ καὶ παιδιᾷ μᾶλλον ἢ σπουδῆς τοσαύτης ἐχομένῳ συγγράμματι , τῇ Πολιτείᾳ , κατατετάχθαι 0 .
πρὸς τοῦτο πληγέντες οἱ νεανίσκοι σιωπῇ κατέκειντο ·
τῶν δ ἄλλων τὸν Ζώπυρον ἀξιούντων τοὺς περὶ τούτου λόγους Ἐπικούρου διελθεῖν , ἔφη τῶν μὲν κατὰ μέρος οὐκ ἀκριβῶς μνημονεύειν , οἴεσθαι δὲ τὸν ἄνδρα τὰς ἐκ τῆς συνουσίας πληγὰς δεδιέναι διὰ τὸν τῶν σωμάτων παλμὸν εἰς ταραχὴν καὶ σάλον ἐν τῷ τοιούτῳ βαδιζόντων .
καθόλου μὲν γὰρ ἐξ ἕδρας τὰ σώματα μεθιστάναι πλήκτην ὄντα καὶ κινητικὸν ταραχῆς τὸν ἄκρατον 0 ·
ἂν δ οὕτως ἔχοντα τὸν ὄγκον ἡμῶν γαλήνη μὴ παραλάβῃ καὶ ὕπνος , ἀλλ ἕτεραι διὰ τῶν ἀφροδισίων κινήσεις , ἐκθλιβομένων καὶ μοχλευομένων τῶν μάλιστα συνδεῖν καὶ κολλᾶν τὸ σῶμα πεφυκότων , κίνδυνός ἐστιν ἀνέδραστον γίγνεσθαι τὸν ὄγκον , ὥσπερ ἐκ θεμελίων γιγνόμενον 0 ·
οὐ δὲ γὰρ εὖ ῥεῖν τηνικαῦτα τὴν γονήν , σφηνώσεως διὰ τὴν πλησμονὴν οὔσης , ἀλλὰ βίᾳ καὶ συμπεφυρμένην ἀποσπᾶσθαι ·
διὸ χρῆναί φησιν ὁ ἀνήρ , ὅταν ἡσυχία γένηται περὶ τὸ σῶμα καὶ λωφήσωσιν αἱ τῆς τροφῆς ἀναδόσεις καὶ τὰ ῥεύματα διεξιούσης καὶ φευγούσης , τὰ τοιαῦτα πράττειν , πρὶν ἑτέρας αὖ πάλιν τροφῆς ἐνδεὲς γενέσθαι τὸ σῶμα ·
συμβάλλοιτο δ ἄν τις ·
τῷ Ἐπικούρῳ καὶ τὸν ἰατρικὸν λόγον .
ὁ γὰρ μεθ ἡμέραν καιρός , ἤδη τῆς πέψεως κρίσιν ἐχούσης , ἀσφαλέστερός ἐστιν ·
ἡ δὲ μετὰ τὸ δεῖπνον ὁρμὴ πρὸς τὴν συνουσίαν οὐκ ἀκίνδυνος 0 ·
ἄδηλον γὰρ εἰ , τῆς τροφῆς μὴ κρατηθείσης , ἀπεψία δέξαιτο τὸν ἐκ τῆς συνουσίας ἄραδον καὶ παλμόν , ὥστε διττὴν τὴν βλάβην γενέσθαι 0 .
ὑπολαβὼν δ Ὀλύμπιχος ἐμοὶ μέν ἔφη τὸ τοῦ Πυθαγορικοῦ Κλεινίου λίαν ἀρέσκει ·
λέγεται γὰρ ἐρωτηθείς , ὁπηνίκα δεῖ μάλιστα γυναικὶ προσιέναι ·
ὅταν φάναι μάλιστα τυγχάνῃς βλαβῆναι βουλόμενος 0 .
καὶ γὰρ ὃ Ζώπυρος εἴρηκε νῦν , ἔχει τινὰ λόγον ·
καὶ τὸν ἕτερον καιρὸν ἄλλας ἀκαιρίας ἔχοντα πρὸς τὸ πρᾶγμα καὶ δυσχερείας ὁρῶ .
καθάπερ οὖν Θαλῆς ὁ σοφὸς ὑπὸ τῆς μητρὸς ἐνοχλούμενος γῆμαι κελευούσης , ὑπεξέφυγε πῶς καὶ παρήγαγε λέγων πρὸς ταύτην ἐν ἀρχῇ μὲν οὔπω καιρὸς ὦ μῆτερ 0 ;
ὕστερον δ οὐκέτι καιρὸς ὦ μῆτερ οὕτως ἄρα καὶ πρὸς ἀφροδίσια κράτιστον ἔσται ἔχειν ἕκαστον , ὥστε κατακλινόμενον λέγειν οὔπω καιρός ἀνιστάμενον δ οὐκέτι καιρός 0 .
ἀθλητικὰ ταῦτ εἶπεν ὁ Σώκλαρος ὦ Ὀλύμπιχε , παντάπασιν ἔτι τῆς κοτταβίσεως ὄζοντα καὶ τῶν κρεοφαγιῶν ἐκείνων , οὐκ ἐν δέοντι .
νέοι τε γὰρ πάρεισι γεγαμηκότες , ὑφ ὧν δεῖ φιλοτήσια ἔργα τελεῖσθαι ·
καὶ ἡμᾶς οὔπω παντάπασιν ἡ Ἀφροδίτη πέφευγεν , ἀλλὰ καὶ προσευχόμεθα δήπουθεν αὐτῇ λέγοντες ἐν τοῖς τῶν θεῶν ὕμνοις ἀνάβαλλ ἄνω τὸ γῆρας , ὦ καλὰ Ἀφροδίτα .
σκοπῶμεν οὖν , εἰ δοκεῖ , πότερον ἐμμελῶς καὶ προσηκόντως ὁ Ἐπίκουρος ἢ παρὰ πᾶν δίκαιον ἀφαιρεῖ τὴν Ἀφροδίτην τῆς νυκτός ·
καίτοι κράτιστον αὐτῇ θεῶν μετεῖναί φησιν ἐρωτικὸς ἀνὴρ Μένανδρος .
συνετέθη γὰρ οἶμαι καλῶς παρακάλυμμα τῆς ἡδονῆς τὸ σκότος προθεμένους ταῦτα πράσσειν , καὶ μὴ διὰ φωτὸς ἐντυγχάνοντας ἐξελαύνειν τῶν ὀμμάτων τὸ αἰδούμενον καὶ τῷ ἀκολάστῳ θάρσος ἐμποιεῖν καὶ μνήμας ἐναργεῖς , αἷς τὸ ἐνδιατρίβειν αὖθις ἐκριπίζει τὰς ἐπιθυμίας .
ὄψις γὰρ ἡμῖν ὀξυτάτη τῶν διὰ τοῦ σώματος ἔρχεται κατὰ τὸν Πλάτωνα παθημάτων , καὶ σφόδρα ταῖς ἐγγὺς φαντασίαις τὴν ψυχὴν ἐγείρουσα πρὸς τὰ εἴδωλα τῆς ἡδονῆς , καινὴν ἀεὶ ποιεῖ καὶ πρόσφατον ἐπιθυμίαν .
ἡ δὲ νὺξ τὰ πλεῖστα καὶ μανιωδέστατα τῶν ἔργων ἀφαιροῦσα παράγει καὶ κατευνάζει τὴν φύσιν , οὐκ ἐξοκέλλουσ ὑπὸ τῆς ὄψεως εἰς ὕβριν .
ἄνευ δὲ τούτων , τίν ἔχει λόγον ἀπὸ δείπνου μὲν ἥκοντα γεγανωμένον , ἂν οὕτω τύχῃ , στέφανον κομίζοντα καὶ μύρῳ κεχριμένον , ἀποστραφέντα καὶ συγκαλυψάμενον καθεύδειν ·
ἡμέρας δὲ καὶ διὰ μέσου τῶν πράξεων ἐκ τῆς γυναικωνίτιδος τὴν γυναῖκα μεταπέμπεσθαι πρός τι τοιοῦτον ἢ πρωὶ δίκην ἀλεκτρυόνος συμπλέκεσθαι 0 ;
τὴν γὰρ ἑσπέραν , ὦ ἑταῖρε , τῶν πόνων ἀνάπαυσιν τὸν δ ὄρθρον ἀρχήν 0 1 ·
καὶ τὴν μὲν ὁ Λύσιος ἐπισκοπεῖ Διόνυσος μετὰ τῆς Τερψιχόρης καὶ Θαλείας , ὁ δὲ πρὸς τὴν ἐργάνην Ἀθηνᾶν καὶ τὸν ἀγοραῖον Ἑρμῆν ἐπανίστησι .
διὸ τὴν μὲν ᾠδαὶ κατέχουσι καὶ χορεῖαι καὶ ὑμέναιος κῶμοί τ εἰλαπίναι τε καὶ ἠχήεις θρόος αὐλῶν ·
τὸν δὲ κτύποι ῥαιστήρων καὶ τρισμοὶ πριόνων καὶ τελωνικῶν ἐπορθρισμοὶ κεκραγμῶν καὶ κηρύγματα καλουμένων ἐπὶ δίκας ἢ θεραπείας τινῶν βασιλέων ἢ ἀρχόντων 0 ·
ἐν ᾧ καιρῷ φροῦδα τὰ τῆς ἡδονῆς , λήγει δὲ Κύπρις θαλίαι τε νέων , οὐδέ τι , θύρσος φύλλα Βακχείου 0 ·
συντείνουσι γὰρ αἱ φροντίδες .
ἔπειτα δὲ καὶ ὁ ποιητὴς τῶν ἡρώων οὔ τε γαμετῇ τινα μεθ ἡμέραν οὔ τε παλλακίδι συγκατέκλινε , πλὴν ἢ τὸν Πάριν δραπετεύσαντα ποιήσας καταδυόμενον εἰς τοὺς κόλπους τῆς γυναικός , ὡς οὐκ ἀνδρὸς ἀλλὰ μοιχοῦ λυσσῶντος οὖσαν τὴν μεθημερινὴν ἀκρασίαν 0 .
καὶ μὴν οὐ δὲ τὸ σῶμα βλάπτοιτ ἂν ὑπὸ τῆς συνουσίας μᾶλλον , ὡς Ἐπίκουρος οἴεται , μετὰ τὸ δεῖπνον , ἄν γε μὴ μεθύων τις ἢ ῥηγνύμενος ὑπὸ πλησμονῆς ἅπτηται καὶ βεβαρημένος ·
ἀμέλει γὰρ οὕτως ἐπισφαλὲς τὸ πρᾶγμα καὶ βλαβερόν 0 .
ἂν δ ἱκανῶς ἔχων τις αὑτοῦ καὶ μετρίως διακεχυμένος , τοῦ τε σώματος αὐτοῦ μαλακοῦ γεγονότος καὶ τῆς ψυχῆς παρεστώσης , διὰ χρόνου ποιῆται τὴν ἔντευξιν , οὔ τε ταραχὴν ἀπεργάζεται μεγάλην διὰ τὸν ὄγκον οὔ τ ἄλλο τι ὧν ἐπήγαγεν ἢ ψῦξις ἢ μετάθεσις ἐξ ἕδρας ἀτόμων , φησιν Ἐπίκουρος ·
ἀλλὰ τῇ φύσει τὸ οἰκεῖον ἀποδούς , ἑαυτὸν δέ πως ἀπογαληνίσας ἀναπληρώσει , νέας ἐπιρροῆς τοῖς κενώμασι γιγνομένης .
ἐκεῖνο δὲ μᾶλλον ἄξιον εὐλαβείας , τὸ σύνεγγυς ὄντα τῶν πράξεων ἀφροδισίοις χρῆσθαι , μήποτ ἄρα μετέωρον τὸ σῶμα καὶ κεκλονημένον αἵ τε τῆς ψυχῆς φροντίδες αἵ τε περὶ τὰς χρείας πραγματεῖαι καὶ κόποι παραλαβόντες εὐθὺς ἐκτραχύνωσιν , οὐχ ἱκανὸν ἐν μέσῳ διάλειμμα τῆς φύσεως εἰς ἀνάπαυσιν λαβούσης 0 .
οὐ γὰρ πάντες , ὦ ἑταῖρε , τὴν Ἐπικούρου σχολὴν καὶ ῥᾳστώνην ὑπὸ λόγου καὶ φιλοσοφίας ἄφθονον εἰς ἀεὶ παρεσκευασμένην ἔχουσι ·
πολλοὶ δ ἕκαστον ἀγῶνες ἐκδέχονται δι ἡμέρας , γυμνάσια δ ὡς ἔπος εἰπεῖν ἅπαντας 0 ·
οἷς οὔ τε καλὸν οὔ τε συμφέρον οὕτω διακείμενον τὸ σῶμα παρέχειν λυσσώσῃ συνουσίᾳ διακεχυμένον 0 .
τὸ δὲ μακάριον καὶ ἄφθαρτον ἔστω μὲν ὂν οἷον αὐτῷ , μὴ φροντίζον τῶν καθ ἡμᾶς ·
ἡμῖν δέ που νόμῳ πόλεως συνεπομένοις ἐξευλαβητέον ἐστὶν εἰς θέρος ἐμβαλεῖν καὶ κατάρχεσθαι θυσιῶν , ὀλίγον ἔμπροσθεν διαπεπραγμένοις τι τοιοῦτον .